तेजस्वी के रुतबे को कम करने के लिए हूटर बजाने पर रोक
प्रदेशभाजपा के मुख्य प्रवक्ता विनोद नारायण झा ने कहा कि अधिकार प्राप्त राजनीतिज्ञों के वाहनों को हूटर बजाने पर रोक के पीछे गहरा राज छिपा है। मुख्यमंत्री नीतीश कुमार ने उपमुख्यमंत्री तेजस्वी यादव के रुतबे को कम करने के लिए यह निर्णय लिया है। उन्होंने कहा कि 71 विधायकों वाला जदयू छोटा दल है, जबकि बड़ी हैसियत की पार्टी राजद है। लेकिन, नीतीश कुमार खुद मुख्यमंत्री बने और बड़ी पार्टी के तेजस्वी यादव उपमुख्यमंत्री बने। अब बड़ी पार्टी के उपमुख्यमंत्री की राजनीतिक हैसियत को कम करने की कोशिश की जा रही है, क्योंकि वे मुख्यमंत्री के नियंत्रण से बाहर हो गए हैं।
अपनीकुर्सी बचा रहे हैं नीतीश : उधर,नई दिल्ली में भाजपा ने मुख्यमंत्री नीतीश कुमार पर आरोप लगाते हुए कहा कि वह अपनी कुर्सी बचाने के लिए राज्य में अपराधियों के खिलाफ कोई कार्रवाई नहीं कर रहे हैं। पार्टी के राष्ट्रीय सचिव श्रीकांत शर्मा ने कहा कि बिहार में ‘सुशासन बाबू’ ने अपने अहम के कारण ऐसी पार्टियों से हाथ मिलाया है, जो अपराधियों को प्रश्रय देती हैं।
hin_Deva hin_Deva hin_Deva